Κλάους Άλοφς

Ο Κλάους Άλοφς, γεννημένος στις 5 Δεκεμβρίου 1956 στο Ντύσσελντορφ, είναι  Γερμανός πρώην ποδοσφαιριστής. Ένας από τους καλύτερους Γερμανούς επιθετικούς της δεκαετίας του 1980, ήταν πρώτος σκόρερ του Ευρωπαϊκού Πρωταθλήματος του 1980.

Από το 1999 έως το 2012 εργάστηκε ως γενικός γραμματέας της γερμανικής Βέρντερ Βρέμης, ενώ σήμερα εργάζεται ως τεχνικός διευθυντής της ΦφΛ Βόλφσμπουργκ. Προηγουμένως είχε, για μικρό διάστημα, εργαστεί ως προπονητής της Ντύσσελντορφ.

 Βιογραφία 

 Σύλλογοι 
Ο Άλοφς ξεκίνησε την καριέρα του από την ΤοΣ Γκέρεσχαϊ Αναδείχτηκε στη συνέχεια, όταν αγωνιζόταν στην Ντύσσελντορφ. Άφησε την ομάδα το 1981 για λογαριασμό της ΦΚ Κολωνίας. 

Εντάχθηκε στην Ολιμπίκ Μαρσέιγ το 1987, με σχετική πρωτοβουλία του Μπερνάρ Ταπί ώστε να συνθέσει ένα εξαιρετικό επιθετικό δίδυμο με τον Ζαν-Πιέρ Παπέν. Μεταγράφηκε στην Ζιροντέν Μπορντό το 1989, στο πλαίσιο ανταλλαγής με τους Αλαίν Ρος και Ζαν Τιγκανά, πραγματοποιώντας μια εξαιρετική σεζόν με την ομάδα της Μπορντό. Η εξαιρετική του συνεργασία με τον Πιέτ ντεν Μπόερ ήταν το κλειδί της επιτυχημένης πορείας της Μπορντό την σεζόν εκείνη. Όμως η πορεία του με τον σύλλογο διακόπηκε πρόωρα, λόγω των οικονομικών προβλημάτων της Μπορντό. Επέστρεψε στη γενέτειρά του και ολοκλήρωσε την καριέρα του στη Βέρντερ Βρέμης το 1993.

Συνολικά ο Κλάους Άλοφς αγωνίστηκε σε 424 αναμετρήσεις της Μπούντεσλιγκα, όπου πέτυχε συνολικά 177 τέρματα, κάτι που τον φέρνει στην 7η θέση της κατάταξης με τους κορυφαίους σκόρερ όλων των εποχών στην ιστορία του πρωταθλήματος. Τα 71 γκολ του με την Φορτούνα Ντύσσελντορφ αποτελούν ρεκόρ στην ιστορία του συλλόγου.

 Εθνική 
Ο Κλάους Άλοφς συμμετείχε σε 56 αναμετρήσεις με την Εθνική Γερμανίας μεταξύ 1978 και 1988. 

Πραγματοποίησε το ντεμπούτο του με την φανέλα της Nationalmannschaft στις 11 Οκτωβρίου 1978 στην Πράγα, απέναντι στην Τσεχοσλοβακία. 

Συμμετείχε στην συνέχεια στο Euro 1980 κι έπειτα στο Παγκόσμιο Κύπελλο του 1986.

 Καριέρα 
 1975-1981 :  Φορτούνα Ντύσσελντορφ
 1981-1987 :  ΦΚ Κολωνία
 1987-1989 :  Ολιμπίκ Μαρσέιγ
 1989-1990 :  Ζιροντέν Μπορντό
 1990-1993 :  Βέρντερ Βρέμης

 Διακρίσεις 

 Εθνική 
 56 συμμετοχές και 17 τέρματα με την Εθνική Γερμανίας μεταξύ 1978 και 1988
 Φιναλίστ του Παγκοσμίου Κυπέλλου του 1986 με την Εθνική Γερμανίας
 Πρωταθλητής Ευρώπης το 1980 με την Εθνική Γερμανίας

 Σύλλογοι 
 Νικητής του Κυπέλλου Κυπελλούχων το 1992 με την Βέρντερ Βρέμης
 Πρωταθλητής Γερμανίας το 1993 με την Βέρντερ Βρέμης
 Πρωταθλητής Γαλλίας το 1989 με την Ολιμπίκ Μαρσέιγ
 Νικητής του Κυπέλλου Γερμανίας το 1979 και το 1980 με τη Φορτούνα Ντύσσελντορφ, το 1983 με τη ΦΚ Κολωνία και το 1991 με τη Βέρντερ Βρέμης
 Νικητής του Κυπέλλου Γαλλίας το 1989 με την Ολιμπίκ Μαρσέιγ

 Ατομικές Διακρίσεις 
 Πρώτος σκόρερ του Ευρωπαϊκού Πρωταθλήματος 1980 με τρία τέρματα
 Πρώτος σκόρερ του Πρωταθλήματος Γερμανίας το 1979 με 22 τέρματα και το 1985 με 26 τέρματα

 Εξωτερικοί Σύνδεσμοι 

 Στατιστικά του Κλάους Άλοφς στο footballdatabase.eu
 Βιογραφία του Κλάους Άλοφς στο afterfoot.fr

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Φορτούνα Ντύσσελντορφ
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Βέρντερ Βρέμης
Κατηγορία:Επιθετικοί ποδοσφαιριστές
Κατηγορία:Γερμανοί προπονητές ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Ευρωπαϊκού Πρωταθλήματος 1984
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Προπονητές ποδοσφαίρου Φορτούνα Ντύσσελντορφ